Gamle Riksvei

Gamle Riksvei er en del av den gamle hovedfartsåren mellom Drammen og Kongsberg. Veien het opprinnelig «Riksveg 10» og var en del av Norges første riksvei mellom Kongsberg og Drammen. Den gamle veitraséen ble senere stykket i flere kortere strekninger med forskjellige navn og veinummer. Veistrekningen som nå heter Gamle Riksvei starter på Vinnes og fortsetter videre gjennom Solbergelva, over Solbergmoen fram til det gamle handelsområdet i Krokstadelva, Gatetråkka/Tråkka som ligger like ved Krokstad skole. Der møter den Sandsgata, A J Horgens vei, Lysakerveien og Bedehusgata. I 1968 ble veien en del av Europavei 76, men navnet «Riksvei 10» ble også beholdt. Planene om en ny riksvei gjennom Nedre Eiker var blitt fastlagt midt på 1960-tallet. Den nye riksveien ville da gå over jordene på Vinnes før den skrånet ned mot Drammenselva, den nye veien ville da gå utenfor bebyggelsen i Krokstadelva og Solbergelva.

Kilder 

 Lokalhistoriewiki
 Eikerarkiv

Referanser 

Veier i Drammen